הנאמנים של מחזיקי האג"ח של אי.די.בי אחזקות מבקשים מבית המשפט המחוזי להצטרף כצד בהליך התביעה של נציגות האג"ח של אי.די.בי פתוח נגד החברה. השבוע הגישה הנציגות של פתוח תביעה לבית המשפט לקבוע הליך הבראה לאי.די.בי פתוח ולהעביר את מניות החברה לידי מחזיקי האג"ח מאחר שאיננה סולוונטית.
שוני אלבק: "אי.די.בי פתוח היא חברה כשרת פירעון"
חמש הנאמנים של אגרות החוב של אי.די.בי אחזקות טוענים כי קבלת "בקשת ההבראה" של נציגות פתוח, תסכל את הסדר החוב אליו הגיעה נציגות אי.די.בי אחזקות מול החברה ותשפיע דרמטי על סיכוייהם לקבל החזר ולו חלקי של החוב כלפיהם וכמו כן תסב להם "נזקים חמורים בלתי הפיכים".
במילים אחרות, מחזיקי האג"ח של אי.די.בי אחזקות מתנגדים לבקשה של מחזיקי האג"ח של אי.די.בי פתוח . נאמני האג"ח של אי.די.בי אחזקות טוענים עוד בדרישה שהוגשה ע"י עו"ד נעם שרון, נדב וייסמן ושרון קליינמן, כי אם בית המשפט יקבל את הדרישה של נציגות פיתוח, למנות בעל תפקיד שיקבל זכות וטו על רוב הפעולות שמבצעת אי.די.בי פתוח ביום עסקים רגיל, תשתק העברת תשלומים כלשהם מצד אי.די.בי פתוח ותסכל את הסדר החוב המתגבש באי.די.בי אחזקות.